37.		Vyhlásenie ručiteľa (§ 546 ObZ)
Čl. I
Na základe zmluvy o pôžičke peňazí uzavretej dňa 15. mája 2021 dlžník Jozef Zelený, nar. .........................., trvale bytom Martin, Národná ul. č. 2, dlhuje veriteľovi Petrovi Lackovi, nar. .........................., trvale bytom Martin, Ružová ul. č. 14, sumu 2 320 € (slovom dvetisíctristodvadsať eur) splatnú dňom 15. septembra 2023.
Čl. II
Podpísaná Zuzana Malá, rod. Zelená, nar. ................................, trvale bytom Martin, Národná ul. č. 15, týmto
vyhlasujem,
že ak pohľadávku veriteľa uvedenú v čl. I tohto vyhlásenia neuspokojí dlžník Jozef Zelený do 15. septembra 2023, uspokojím ju ja.
Žilina 15. mája 2023	Zuzana Malá
Poznámka
Podmienkou platnosti ručiteľského záväzku je jeho písomná forma. Písomné vyhlásenie ručiteľa sa musí urobiť jasne a zrozumiteľne, aby nevznikli pochybnosti o tom, že ide o ručenie. Nie je však potrebné, aby sa vo vyhlásení používal termín „ručenie“.
Pre prejav veriteľa, ktorým prijíma sľub ručiteľa, sa písomná forma nevyžaduje. Nevyžaduje sa dokonca ani súhlas dlžníka.
Povinnosť ručiteľa má podpornú povahu, povinnosť dlžníka má povahu prednostnú.
Ručením nemožno zabezpečiť premlčané pohľadávky, ani súdne nevymáhateľné pohľadávky.
Smrť dlžníka nemá vplyv na záväzok ručiteľa voči veriteľovi, lebo ručiteľský záväzok sa neviaže na osobu dlžníka, ale na pohľadávku.
Veriteľ nemá voči ručiteľovi žiadnu poučovaciu povinnosť, je vecou ručiteľa, aby si obstaral informácie o tom, aké povinnosti mu vyplynú z ručiteľského záväzku.
K prevzatiu ručiteľského záväzku jedným z manželov nie je potrebný súhlas druhého manžela a rovnako tak prevzatím ručiteľského záväzku len jedným z manželov nevzniká spoločný ručiteľský záväzok.
Použitie občiansko-právnej úpravy ručenia pre obchodno-právne vzťahy je vylúčené, pretože ručenie je v plnom rozsahu upravené Obchodným zákonníkom (ust. § 303 až 312).